b'\n_START_ARTICLE_\nPaul Ciuci\n_START_SECTION_\nCopil\xc4\x83rie\n_START_PARAGRAPH_\nPaul Ciuci a \xc3\xaenceput s\xc4\x83 c\xc3\xa2nte la 9 ani, c\xc3\xa2nd a primit \xc3\xaen dar de la mama sa o chitar\xc4\x83. A \xc3\xaenv\xc4\x83\xc8\x9bat s\xc4\x83 c\xc3\xa2nte singur, dup\xc4\x83 Metoda de chitar\xc4\x83 de Maria Boeru. Nu a fost u\xc8\x99or, dar efortul a meritat c\xc4\x83ci Paul a devenit unul dintre cei mai buni chitari\xc8\x99ti din Rom\xc3\xa2nia.\n_START_SECTION_\nTrupa Telegraf\n_START_PARAGRAPH_\n\xc8\x98i-a \xc3\xaenceput cariera muzical\xc4\x83 \xc3\xaen anii 1970, form\xc3\xa2nd \xc3\xaempreun\xc4\x83 cu prietenul s\xc4\x83u din copilarie, bateristul Aurel Vasilescu, cunoscut ca Lelu\xc8\x9b, trupa muzical\xc4\x83 Telegraf din C\xc3\xa2mpia Turzii, forma\xc8\x9bie cu care au c\xc3\xa2\xc8\x99tigat, \xc3\xaen acea perioad\xc4\x83, numeroase premii \xc3\xaen \xc8\x9bar\xc4\x83.\n_START_SECTION_\nRemarca\xc8\x9bi la C\xc3\xa2ntarea Rom\xc3\xa2niei\n_START_PARAGRAPH_\nLa finele anilor \xe2\x80\x9870, Paul \xc8\x99i Lelu\xc8\x9b au fost remarca\xc8\x9bi, ca participan\xc8\x9bi la festivalul na\xc8\x9bional C\xc3\xa2ntarea Rom\xc3\xa2niei, de c\xc4\x83tre Teo Peter \xc8\x99i Costi C\xc4\x83m\xc4\x83r\xc4\x83\xc8\x99an, fondatorii trupei rock Compact din Cluj. Ulterior, \xc3\xaen 1981, la un concert desf\xc4\x83\xc8\x99urat la Media\xc8\x99, Teo \xc8\x99i Costi \xc3\xaei \xc3\xaent\xc3\xa2lnesc din nou pe Paul \xc8\x99i Lelu\xc8\x9b, remarc\xc3\xa2nd, din nou, calit\xc4\x83\xc8\x9bile de buni muzicieni ale celor doi.\n_START_SECTION_\nAderarea la Compact\n_START_PARAGRAPH_\nLa scurt dup\xc4\x83 \xc3\xaent\xc3\xa2lnirea profesional\xc4\x83 a celor patru, trupa Compact sufer\xc4\x83 o criz\xc4\x83 major\xc4\x83 prin plecarea a trei dintre membri forma\xc8\x9biei, care a devenit definitiv\xc4\x83. Teo \xc8\x99i Costi, membri fondatori ai Compact-ului se g\xc3\xa2ndesc la mai mul\xc8\x9bi muzicieni, dar se orienteaz\xc4\x83 \xc3\xaen final spre Paul \xc8\x99i Lelu\xc8\x9b, \xc8\x99i \xc3\xaen scurt timp, le propun acestora s\xc4\x83 se alature trupei Compact. Cei patru \xe2\x80\x9eau b\xc4\x83tut palma\xe2\x80\x9d, iar solid remaniatul Compact \xc3\xaencepe repeti\xc8\x9biile \xc3\xaen noua sa formul\xc4\x83._NEWLINE_A fost un bun \xc3\xaenceput de drum, iar datorit\xc4\x83 reuniunii celor patru talenta\xc8\x9bi muzicieni, Costi - chitarist solo \xc8\x99i compozitor, Teo - chitarist bas \xc8\x99i compozitor, Paul \xe2\x80\x93 solist, chitarist si compozitor, respectiv Lelu\xc8\x9b - talentat percu\xc8\x9bionist \xc8\x99i vocalist de acompaniament, \xe2\x80\x9enoul\xe2\x80\x9d Compact \xc3\xae\xc8\x99i gaseste identitatea muzical\xc4\x83, devenind, \xc3\xaen scurt timp, una dintre cele mai cunoscute \xc8\x99i iubite forma\xc8\x9bii rock din Rom\xc3\xa2nia.\n_START_SECTION_\nFata din vis \xc8\x99i notorietatea\n_START_PARAGRAPH_\nIn 1983 apare primul mare succes compozi\xc8\x9bial al lui Paul, Fata din vis, care aduce consolideaz\xc4\x83 recunoa\xc8\x99terea \xc8\x99i aduce notorietatea forma\xc8\x9biei. Urmeaz\xc4\x83 numeroase turnee \xc3\xaen \xc8\x9bar\xc4\x83, difuz\xc4\x83ri la radio, prezen\xc8\x9be multiple pe diferite planuri.\n_START_SECTION_\nHiatusul de 7 ani (1988-1995) \xe2\x80\x94 Compact B \xc8\x99i Compact C\n_START_PARAGRAPH_\n\xc3\x8en 1988 se va produce a tripl\xc4\x83 sciziune, Ciuci va pleca \xc3\xaen Statele Unite ale Americii, iar C\xc4\x83m\xc4\x83r\xc4\x83\xc8\x99an \xc8\x99i Peter \xc3\xaen\xc8\x99i\xc8\x99i nu vor mai fi \xc3\xaen stare s\xc4\x83 aib\xc4\x83 acela\xc8\x99i tip de parteneriat solid, care fusese at\xc3\xa2t de plin de succes \xc3\xaen trecut, gener\xc3\xa2nd dou\xc4\x83 forma\xc8\x9bii separate, Break Group (prima trup\xc4\x83 creat\xc4\x83 de Costi \xc8\x99i Teo, pe care au desfiin\xc8\x9bat-o la plecarea lor la armat\xc4\x83) \xc8\x99i Compact, respectiv ulterior cele dou\xc4\x83 trupe Compact, numite limpede Compact X (unde X poate fi, Bucure\xc8\x99ti sau Cluj), Compact B \xc8\x99i Compact C._NEWLINE_Ca urmare a triplei segreg\xc4\x83ri, de care se pare c\xc4\x83 \xe2\x80\x9efor\xc8\x9be adverse\xe2\x80\x9d nu fuseser\xc4\x83 str\xc4\x83ine, aproape simultan, Teo Peter va \xc3\xaenfiin\xc8\x9ba forma\xc8\x9bia Compact B (prescurtare pentru Compact Bucure\xc8\x99ti) mut\xc3\xa2ndu-se la Bucure\xc8\x99ti, iar Costi C\xc4\x83m\xc4\x83r\xc4\x83\xc8\x99an va r\xc4\x83m\xc3\xa2ne la Cluj, \xc3\xaenfiin\xc8\x9b\xc3\xa2nd forma\xc8\x9bia Compact C (prescurtare pentru Compact Cluj)._NEWLINE_Dup\xc4\x83 o perioad\xc4\x83 petrecut\xc4\x83 \xc3\xaen Statele Unite, \xc3\xaen care, \xc3\xaen chip evident, Paul p\xc4\x83r\xc4\x83sise trupa Compact, Paul Ciuci s-a \xc3\xaentors \xc3\xaen Rom\xc3\xa2nia. Apoi, \xc3\xaen perioada 1991 - 1995, s-a al\xc4\x83turat forma\xc8\x9biei Sfinx Experience, creat\xc4\x83 \xc3\xaen urma dezmembr\xc4\x83rii Sfinx-ului originar. A c\xc3\xa2ntat cu ace\xc8\x99ti muzicieni \xc3\xaen \xc8\x9a\xc4\x83rile de Jos, Luxemburg \xc8\x99i Belgia. Ulterior, \xc3\xaen 1996 a revenit la Compact, dar nu la Compact B sau Compact C.\n_START_SECTION_\nTurnee \xc3\xaen str\xc4\x83in\xc4\x83tate\n_START_PARAGRAPH_\nCompact, de data aceasta reunit cu \xe2\x80\x9efiul r\xc4\x83t\xc4\x83citor\xe2\x80\x9d Paul, a avut, de asemenea, parte de turnee \xc3\xaen str\xc4\x83inatate, mai ales \xc3\xaen Europa \xc8\x99i Statele Unite, \xc3\xaen special dup\xc4\x83 c\xc4\x83derea comunismului._NEWLINE_De asemenea, dup\xc4\x83 anii 1990, trupa Compact a c\xc3\xa2ntat \xc3\xaen deschiderea concertelor unor forma\xc8\x9bii renumite, a\xc8\x99a cum sunt, Nazareth, Europe, Scorpions.\n_START_SECTION_\nCet\xc4\x83\xc8\x9bean de onoare\n_START_PARAGRAPH_\n\xc3\x8en anul 2007, municipalitatea ora\xc8\x99ului C\xc3\xa2mpia Turzii i-a oferit titlul de Cet\xc4\x83\xc8\x9bean de Onoare al municipiului muzicianului Paul Ciuci.'